CELEX: 62009CN0081
Language: lt
Date: 2009-02-25 00:00:00
Title: Byla C-81/09: 2009 m. vasario 25 d. Symvoulio tis Epikrateias (Valstybės taryba, Graikija) pateiktas prašymas priimti prejudicinį sprendimą byloje Idryma Typou A.E. (AB Spaudos institutas ) prieš Ypourgos Typou kai Meson Mazikis Enimerosis (Spaudos ir visuomenės informavimo priemonių reikalų ministerija)

1.5.2009   
            
            
               LT
            
            
               Europos Sąjungos oficialusis leidinys
            
            
               C 102/14
            
         2009 m. vasario 25 d.Symvoulio tis Epikrateias (Valstybės taryba, Graikija) pateiktas prašymas priimti prejudicinį sprendimą byloje Idryma Typou A.E. (AB „Spaudos institutas“) prieš Ypourgos Typou kai Meson Mazikis Enimerosis (Spaudos ir visuomenės informavimo priemonių reikalų ministerija)
   
   (Byla C-81/09)
   2009/C 102/23
   Proceso kalba: graikų
   
      Prašymą priimti prejudicinį sprendimą pateikęs teismas
   
   Symvoulio tis Epikrateias (Valstybės taryba)
   
      Šalys pagrindinėje byloje
   
   
      Ieškovė: Idryma Typou A.E. (AB „Spaudos institutas“)
   
      Atsakovė: Ypourgos Typou kai Meson Mazikis Enimerosis (Spaudos ir visuomenės informavimo priemonių reikalų ministerija)
   
      Prejudicinis klausimas
   
   Ar Direktyva 68/151/EEB, kurios 1 straipsnyje nustatyta: „Šioje direktyvoje nurodytos suderinimo priemonės turi būti taikomos valstybių narių įstatymams ir kitiems teisės aktams dėl tokių rūšių bendrovių: <...> – Graikijoje: ανώνυμη εταιρία (akcinė bendrovė)“, draudžia nacionalinės teisės nuostatą, pavyzdžiui, tokią kaip Įstatymo Nr. 2328/1995 4 straipsnio 3 dalis, kurioje numatyta, kad baudos, paskirtos pagal to paties straipsnio 2 dalį už galiojančių teisės aktų ir etikos taisyklių, reglamentuojančių televizijos transliuotojų veiklą, pažeidimą, yra skiriamos ne tik bendrovei, turinčiai licenciją kurti ir valdyti televizijos transliuotoją, tačiau solidariai ir visiems akcininkams, valdantiems daugiau nei 2,5 % (minėtos bendrovės) akcinio kapitalo?